**ДЕТСКА ГРАДИНА „СЛЪНЦЕ“**

 =========================================================

5859,с.Ореховица,община Долна Митрополия,област Плевен

пл.”Възраждане” №1,тел.065532327,e-mail:cdg\_orehovica@abv.bg

**етичен кодекс на Детска градина „Слънце“**

**Глава първа**

**Общи разпоредби**

**Раздел I**

**Основни положения**

**Чл. 1. (1)** Настоящият Етичен кодекс определя етичните и морални норми като конкретизира стандартите на поведение на участниците в образователния процес – деца, учители, директори и другите педагогически специалисти, както и родителите и непедагогическия персонал в ДГ“Слънце“ *.*

**(2)** Етичният кодекс има за цел да повиши общественото доверие в професионализма на работещите в ДГ“Слънце“, както и да издигне престижа и да укрепи авторитета на детската градина.

**(3)** Участниците в детската градина следва да спазват изискванията за законност, коректност, безпристрастност, отговорност в контактите си по между си и с всички институции в страната.

**(4)** Всички педагогически специалисти и непедагогическият персонал са длъжни да спазват безусловно законите на Република България както в контактите си с родители, така и с институциите в страната в лични и служебни взаимоотношения..

**(5)** Етичният кодекс на детската градина е създаден на основание разпоредбата на чл. 175, ал. 1 от Закона за предучилищното и училищното образование (ЗПУО). Редът за създаването му е определен в правилника за дейността на детската градина, в съответствие с изискванията на ЗПУО.

**Раздел II**

**Основни принципи**

**Чл. 2. (1)** Настоящият Етичен кодекс е подчинен на общите принципи в системата на предучилищното и училищното образование:

1. Единна държавна образователна политика за осигуряване правото на предучилищно и училищно образование;

2. Ориентираност към интереса и към мотивацията на детето, към възрастовите и социалните промени в живота му, както и към способността му да прилага усвоените компетентности;

3. Равен достъп до качествено образование и приобщаване на всяко дете;

4. Равнопоставеност и недопускане на дискриминация при провеждане на предучилищното и училищното образование;

5. Хуманизъм, толерантност и уважение към етническата, националната, културната, езиковата и религиозна идентичност на децата и хората с увреждания;

6. Дейностите на работещите се осъществяват при спазване принципите на законност, лоялност, честност, безпристрастност, политическа неутралност, отговорност и отчетност.

**(2)** Родителите подпомагат детската градина, като инициират и осъществят дейности чрез настоятелството и обществения съвет.

**Глава втора**

**Права и задължения на участниците в образователния процес**

**Раздел I**

**Отговорности на участниците в образователния процес**

**Чл. 3. (1)** Всички участници в детската градина в ДГ“Слънце“ са длъжни да:

1. спазват принципите на законност, лоялност, честност, безпристрастност, компетентност, политическа неутралност, зачитане на личността, отговорност и взаимно уважение;

2. съдействат за провеждането на държавната политика, основаваща се на принципите на правовата държава;

3. осъществяват действия, предлагат и вземат решения, водещи до елиминиране на произвола и укрепване на доверието в детската градина;

4. извършват дейността си компетентно, обективно и добросъвестно и да се стремят към непрекъснато подобряване на работата си;

5. не накърняват престижа на ДГ“Слънце“

6. изпълняват задълженията си безпристрастно и непредубедено, като създават условия за равнопоставеност.

**(2)** Не се допуска отправянето на обидни квалификации и дискриминационно отношение между служителите в детската градина.

**(3)** Педагогическите специалисти и непедагогическият персонал следва да изглеждат по начин, подходящ за средата, в която работят и се обучават, като облеклото бъде съобразено с общоприетите норми на представителност и да съответства на репутацията на детската градина.

**Чл. 4. (1)** Педагогическите специалисти имат задълженията да:

1. опазват живота и здравето на децата по време на образователния процес и на други дейности, организирани от детската градина;

2. зачитат правата и достойнството на децата и другите участници в предучилищното и училищното образование;

3. сътрудничат и партнират със заинтересованите страни;

4. се съобразяват с уникалността и специфичната уязвимост на всяко дете;

5. подкрепят и стимулират правото на детето на свободно изразяване на мнение по всички въпроси от негов интерес;

6. осигуряват на децата със специални образователни потребности равни възможности за достъп до образование и адекватни грижи;

7. не участват в практики, които не зачитат достойнството на детето са опасни и вредни за физическото и емоционално му здраве и развитие;

8. не участват в практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите;

9. познават симптомите на тормоз и насилие над дете – физическо, психическо, сексуално, вербално, емоционално.

**(2)** Когато друго лице изкаже подозрения за малтретиране на дете, да окажат пълно съдействие за предприемане на подходящи действия за закрилата му.

**(3)** Когато му станат известни действия или ситуации, които заплашват здравето и сигурността на дете, имат моралната и законова отговорност да информират органите по закрила на детето и ръководството на детската градина.

**Чл. 5. (1)** Децата имат задълженията да:

1. зачитат правата, честта и достойнството на другите, както и да не прилагат физическо и психическо насилие;

2. носят отличителни знаци на детската градина, когато такива са предвидени, или да се явяват в детската градина с облекло и във вид съгласно изискванията на правилника за дейността;

3. спазват правилата за поведение в групата и на детската градина;

4. спазват правилника за дейността на детската градина;

5. не възпрепятстват със своето поведение и постъпки нормалното протичане на учебните часове;

6. уважават педагогическите специалисти и непедагогическия персонал;

7. зачитат друга раса, вяра, националност, убеждения, пол, социален статус, както и свободно да изразяват мнение;

8. дават мнения и предложения за училищните дейности.

**Чл. 6. (1)** Родителите имат следните задължения:

1. да осигуряват редовното присъствие на детето в детската градина;

2. да уведомяват своевременно учител на групата в случаите на отсъствие на детето;

3. да се осведомяват редовно за своите деца относно приобщаването им в училищната среда, успеха и развитието им в образованието и спазването на училищните правила;

4. да спазват правилника за дейността на детската градинаи да съдействат за спазването му от страна на детето;

5. да участват в процеса на изграждане на навици за самоподготовка като част от изграждането на умения за учене през целия живот;

6. да участват в родителските срещи;

7. да се явяват в детската градина след покана от учител, директор или друг педагогически специалист в подходящо за двете страни време;

8. да присъстват и да бъдат изслушвани, когато се решават въпроси, които засягат права и интереси на детето;

9. да съдействат за изграждане и утвърждаване на авторитета и доброто име на детската градина;

10. да оказват почит и уважение на педагогическите специалисти в детската градина.

**Чл. 7 (1)** Работещите в детската градина непедагогически специалисти имат задълженията да:

1. се отнасят любезно, възпитано и с уважение към всеки;

2. зачитат правата и достойнството на личността и не допускат прояви на дискриминация;

3. изпълняват задълженията си безпристрастно и непредубедено,

4. създават условия за равнопоставеност на разглежданите случаи и лица;

5. не разпространяват данни и лична информация, станала им известна при изпълнение на служебните задължения;

6. се отнасят открито и с доверие към децата, родителите и гражданите, като зачитат техните права и достойнство на личността;

7. не допускат всякакви форми на злоупотреба със служебни правомощия, като: отправяне на заплахи, оказване на психологически натиск или физическо насилие.

**Раздел II**

**Професионално поведение**

**Чл. 7. (1)** Педагогическите специалисти и непедагогическият персонал подпомагат ръководството на ДГ“Слънце“ с висок професионализъм, безпристрастност и активност при разработване и провеждане на политиката на детската градина, както и при изпълнението на взетите решения и осъществяване правомощията на неговите ръководители.

**(2)** Работещите в детската градина, при изпълнение на служебните си задължения следват поведение, което създава увереност у ръководителите, чиято дейност подпомагат, че могат да им се доверяват и да разчитат на тях.

**(3)** Работещите в детската градина, изпълняват задълженията си честно и безпристрастно, като не допускат личните пристрастия да им влияят.

**(4)** В отношенията с колегите си проявяват уважение, коректност и толерантност, като не допускат поведение, което накърнява достойнството и правата на отделната личност.

**(5)** Уважават мнението на колегите си и се съобразяват с правото им на личен живот.

**(6)** Не допускат отправянето на обидни квалификации и дискриминационно отношение между служителите в детската градина.

**(7)** Служителите се стремят да предотвратят конфликтни ситуации помежду си. Недопустимо е възникването на конфликт между служители на детската градина в присъствието на трети, външни за организацията лица.

**Чл. 9. (1).** В отношенията си с колегите педагогическите специалисти проявяват коректност и не допускат поведение, накърняващо достойнството на отделната личност, като:

1. зачитат изразеното мнение и не допускат язвителни коментари;

2. изграждат и поддържат отношения на сътрудничество, уважение и търпимост;

3. с действията си укрепват авторитета на детската градина и не допускат уронване на престижа на детската градина;

4. носят отговорност за личното си поведение и спазват добрия тон;

5. подкрепят семействата при възпитанието на децата;

6. не използват методи, уронващи достойнството на детето;

7. не предлагат услуги, за които не притежават компетенции, квалификация и правоспособност;

8. не използват за лична облага служебното си положение.

**Раздел III**

**Конфликт на интереси**

**Чл. 10.** Работещите в ДГ“Слънце“не допускат да бъдат поставяни във финансова зависимост или в друга обвързаност от външни лица или организации, както и да искат и да приемат подаръци, услуги, пари, облаги или други ползи, които могат да повлияят на изпълнението на служебните задължения, на решенията или да нарушат професионалния подход по определени въпроси.

**Чл. 11.** Педагогическите специалисти и непедагогическият персонал придобиват и управляват имуществото си по начин, който да не създава съмнение за злоупотреба със служебното му положение.

**Чл. 12. (1)** Работещите в ДГ“Слънце“не може да:

1. използват служебното си положение за осъществяване на свои лични или на семейството си интереси;

2. участват в каквито и да е сделки, които са несъвместими с длъжността, която заемат.

**Чл. 13. (1)** Педагогическите специалисти не може да извършват срещу заплащане обучение или подкрепа на деца, с които работят в детската градина, ако това заплащане е от името и за сметка на децата, включително със средства от училищното настоятелство;

**(2)** В едномесечен срок от началото на всяка учебна година педагогическите специалисти подават пред работодателя си писмена декларация относно обстоятелството дали срещу заплащане от името и за сметка на децата през предходната учебна година са извършвали обучение или подкрепа по смисъла на ал. 1.

**Раздел IV**

**Условия и ред за докладване на нарушения, предприемане на мерки за предотвратяване, санкции**

**Чл. 14. (1)** Под нарушения на настоящия Етичен кодекс се разбира неспазване на описаните задължения на членовете на детската градина.

**(2)** Информация за допуснати нарушения се събира чрез:

1. доклади от педагогическите специалисти или непедагогическия персонал;
2. постъпили жалби или сигнали от родители, граждани, институции

**(3)** Постъпилата писмена информация се регистрира в дневника за входяща кореспонденция на детската градина.

**Раздел V**

**Взаимодействие със заинтересованите страни**

**Чл. 15. (1)** Във взаимоотношенията си с Министерството на образованието и науката и на регионалното управление на образованието, представителите на ДГ“Слънце“ изпълняват точно, добросъвестно и в срок поставените задачи.

**(2)** С действията си не уронват престижа на Министерството на образованието и науката и на съответното регионално управление на образованието, а допринасят за увеличаване на доверието в него.

**(3)** Стриктно изпълняват предписанията, получени от регионалното управление на образованието.

**(4)** Поддържат добри взаимоотношения с представителите на съответното регионално управление на образованието.

**(5)** Осъществяват редовни срещи с представителите на общинската администрация и на бизнеса и допринасят за поддържане на добри контакти с тях..

**(6)** Оказват съдействие за популяризиране на добри практики, осъществени с представители на бизнеса

**(7)** Поддържат контакти с представителите на медиите за отразяване на добрите постижения на ДГ“Слънце“с цел укрепване на авторитета на детската градина.

**Раздел VI**

**Комисия по етика**

**Чл. 16. (1)** Регистрираните сигнали се разглеждат от Комисията по етика в ДГ“Слънце“

**(2)** Съставът на комисията по етика и функциите ѝ се обсъждат на заседание на педагогическия съвет и се определят със заповед на директора на детската градина.

**(3)** Комисията приема правила за дейността си и запознава с тях директора на детската градина.

**(4)** Комисията разглежда постъпилите сигнали, свързани със спазването на този Кодекс, на свои заседания в едноседмичен срок.

**(5)** За всяко заседание се изготвя протокол, в който се вписва и становището на Комисията.

**(6)** С изготвения протокол се запознава директорът за предприемане на мерки и действия по компетентност.

**(7)** За предприетите мерки и санкции се уведомява лицето, подало сигнала.

**Раздел VII**

**Мерки по прилагане**

**Чл. 17. (1)** Етичният кодекс на детската градина подлежи на задължително спазване от всички участници в детската градина, независимо от заеманата длъжност и ниво в служебната йерархия.

**(2)** Всяко нарушение на установените с този Етичен кодекс правила се разглежда като основание за търсене и реализиране на дисциплинарна отговорност, съгласно разпоредбите на Кодекса на труда и Закона за предучилищно и училищно образование.

**Чл. 18. (1)** Този кодекс се довежда до знанието на всички участници в детската градина, като се поставя на видно място в детската градина и се публикува на интернет страницата ѝ.

**(2)** Всеки новоназначен служител се запознава с настоящия кодекс от прекия му ръководител при встъпване в длъжност / постъпване на работа.

**Преходни и заключителни разпоредби**

**§ 1. (1)** Запознаването с разпоредбите на Етичния кодекс на детската градина, се извършва в 7-дневен срок от утвърждаването му.

**(2)** В случай на отсъствие на служител, същият е длъжен да се запознае с настоящия кодекс след завръщането си на работа.

**§ 2.** При първоначално встъпване в длъжност, непосредственият ръководител е длъжен да запознае служителя с разпоредбите на този кодекс в 7-дневен срок от постъпване на работа.

**§ 3.** Настоящият Етичен кодекс влиза в сила от датата на утвърждаването му.

**§ 4.** Етичният кодекс е съгласуван с Обществения съвет към детската градина (Протокол №........../.........20.. г.), приет с решение на ПС №........ от …..20 г. (Протокол от заседание на педагогическия съвет №........./........20...г. и е утвърден със Заповед № .............../................ г. на директора на ДГ“Слънце“.

**Директор**: ..........................................

 *(Цецка Найденова)*